## TEHNILINE KIRJELDUS

VÄIKESAARTE TRANSPORDIÜHENDUSTE ANALÜÜS

1.Taustainfo

Transpordiamet korraldab avaliku teenindamise liiniveo alusel tehtavat sõitjatevedu maakonnabussiliinidel ja parvlaevaliikluses sh. suursaarte vahelises parvlaevaliikluses. Parvlaevaliikluse teenuse paremaks korraldamiseks soovime käesoleva hanke raames tehtava töö abil saada analüüsil põhinevat hinnangut selle kohta, kas praegu osutatav teenus vastab nõudlusele, ootustele ja nõuetele. Lisaks kujunema analüüsi põhjal nägemust milliseid muudatusi peaks teenuse osutamisel tegema, et eesmärgistada teenuse pakkumise eesmärgid ja tegevused edaspidisteks tegevusteks.

Väikesaari, sh. Prangli ja Abruka ning Hiiumaa-Saaremaa vahelist parvlaevaliiklust teenindatakse riigi omandis olevate parvlaevadega. Talveperioodil (01.10-30.04) teenindatakse Ruhnu saart Diamond Sky OÜ poolt lennukiga Britten-Norman BN2, mis mahutab kuni 9 reisijat. Lennureisijate arv 2019. aastal oli 1 431.

2019. aastal teenindati ameti omandis olevate parvlaevadega 241 093 reisijat. Väikesaari, v.a Prangli, Abruka ja suursaarte vahelist parvlaevaliiklust teenindab avaliku teenindamise lepingu alusel AS Kihnu Veeteed. Prangli laevaliini teenindab Tuule Liinid OÜ. Abruka laevaliini teenindab Saaremaa vald.

2.Töö eesmärk ja sisu

2.1 Töö eesmärgiks on hinnata väikesaarte ja Saaremaa-Hiiumaa vahel peetavate laevaühenduste liine ning Ruhnu saare lennuühenduse ühistransporditeenuse kvaliteeti, piisavust ja arenguperspektiivi.

2.2 Analüüsi objektiks on järgmised laevaliinid:

* Sviby – Rohuküla – Sviby (liini teenindab PL Ormsö, ehitusaasta 2015);
* Kihnu – Munalaid – Kihnu (liini teenindab PL Kihnu Virve, ehitusaasta 2015);
* Manilaid – Munalaid – Manilaid (liini teenindab PL Kihnu Virve, ehitusaasta 2015);
* Ringsu – Munalaid – Ringsu (liini teenindab KK Runö, ehitusaasta 2012);
* Ringsu – Pärnu – Ringsu (liini teenindab KK Runö, ehitusaasta 2012);
* Ringsu – Roomassaare – Ringsu (liini teenindab KK Runö, ehitusaasta 2012);
* Laaksaare – Piirissaare – Laaksaare (liini teenindab PL Koidula, ehitusaasta 2009);
* Sõru – Triigi – Sõru (liini teenindab PL Soela, ehitusaasta 2017);
* Kelnase – Leppneeme – Kelnase (liini teenindab PL Wrangö, ehitusaasta 2013);
* Roomassaare – Abruka – Roomassaare (liini teenindab PL Abro, ehitusaasta 2013).
  1. Eesmärgi täitmiseks tuleb viia läbi analüüs, mis hõlmab järgmiseid teemasid:
     1. **Olemasolevate laevade sobivus**: kas olemasolevad laevad vastavad väikesaarte ja liinide tänastele vajadustele? Juhul kui mõni laev ei vasta liini vajadusele, siis milliste omadustega laev peaks liini teenindama? Laevade sobivuse hindamisel võetakse arvesse vähemalt reisijate arvu, saarte arengut, ilmastikutingimusi ja teenindavate sadamate parameetreid. Sõitjate arvu 2020. aastal analüüsis arvesse ei võeta seoses Covid-19 leviku ja tavapärase reisijate arvu olulise muutusega.
     2. **Olemasolevate transpordiühenduste pakkumus**: kas ühistransporditeenuse pakkumus vastab nõudlusele? Milline peaks olema optimaalne reisijate liikumisvajadusi arvestav ja väikesaarte arengut soodustav sõidugraafik liinidel võttes arvesse eelarvevahendeid.
     3. **Nõuetele ja ootustele vastavus:** kas ühistransporditeenuse kvaliteet vastab nõuetele ja sõitjate ning kohaliku omavalitsuse ootustele?
     4. **Arengusuunad:** milline oleks parim lahendus väikesaartega laevaühenduse korraldamiseks lähima 10 aasta jooksul? Milline oleks kuluefektiivsem lahendus riigile väikesaartega laevaühenduse korraldamiseks?
  2. Uuringu läbiviimisel peab töövõtja kaasama merenduseksperti, kelle ülesanne on hinnata laevade vastavust liinile.
  3. Transpordiamet edastab vajadusel töövõtjale analüüsiks vajalikud andmed - kehtivad liinilepingud, laevade üldandmed, liinigraafikud ning reisijate statistika.

3.Töö tegemise aeg ja vorm

3.1 Töö tegemise aeg on 24 nädalat alates lepingu sõlmimisest.

3.2 Töö tuleb vormistada aruandena, mis esitatakse elektrooniliselt.

3.3 Töö tulemused vormistatakse täiendavalt esitlusena, mis esitatakse elektroonselt. Töövõtja peab esitlema töö tulemusi Transpordiametis tellijaga kokkulepitud ajal ja kohas.

4. Pakkumuse esitamine

Pakkumuse koosseisu tuleb esitada:

* 1. Hinnapakkumine, kus on näidatud töö kogumaksumus ilma käibemaksuta ( *Lisa 3* )
  2. Töös osaleva merenduseksperti CV.
  3. Töö kavand, kus selgub milliseid andmeid ja analüüsimeetodeid pakkuja plaanib p 2.3.1 – 2.3.4 toodud ülesannete täitmiseks kasutada.